喜雙飛:美乳甜心 鬥出峰頭
講到美乳,係男人都鍾意,甚至係精神食糧,百看不厭!今日便搵嚟兩位擁有美乳嘅索女進行比併,佢哋就係來自美國嘅Cailey Lonnie及泰國嘅Chanida Aun,睇吓邊個「峰」頭勁啲啦!
三國混血兒
喺美國洛杉磯出生嘅Cailey Lonnie,擁有德國、日本及西班牙嘅血統,唔單止散發出一股獨特氣質,更擁有令人心動嘅身材,加上佢嘅寫真相夠火辣,經常展露迷人乳溝,不但獲得大量網民畀Like,更喺短時間內成功吸納到超過51萬粉絲,令人氣急升,亦因為咁,吸引到時裝及泳衣品牌搵佢拍廣告,成功踩埋入模特兒界。
之後佢除咗積極從事模特兒工作,仍繼續努力經營社交帳號,更開設埋OnlyFans成人頻道,為會員提供更加性感、尺度更大嘅寫真相,盡情吸金嘅同時,佢嘅人氣亦更加強勁!問到Cailey最大嘅目標係乜嘢時,佢坦言係希望能成為一位旅遊家,可以去到唔同國家體驗生活,令佢嘅人生變得更多姿多采。
Cailey Lonnie
出生地:美國洛杉磯
身高:167cm
三圍:34F-24-36
練出好身段
唔少人以為胸前激凸乃天賦本錢,否則只能透過後天加工,至能夠擁有薄身巨乳嘅身材,只係嚟自泰國清邁嘅性感模特兒Chanida Aun,憑住做運動令身材變得愈來愈Fit。
早喺2013年展開模特兒事業嘅佢,據稱細個時身材略胖,為咗令自己變索,佢不但注重打扮並勤力做運動,其中踢波同打網球更係最愛。憑住不斷努力,Chanida成功練出誘人身段,而俏麗嘅樣貌、玲瓏浮凸嘅身材及青春氣息,令佢甫出道便備受注目,隨住人氣愈嚟愈高,總會喺車展、時裝展等活動上見到佢嘅身影。後來佢宣布結婚,並喺幾年前誕下兒子,唔少人都以為佢會收斂一下,結果佢不但繼續行性感,仲經常喺社交帳號分享同家人嘅生活,有趣嘅係Chanida咁做,冇影響佢嘅人氣,反而粉絲人數有增冇減,更獲得「最辣媽媽」嘅稱號添!
Chanida Aun
出生地:泰國清邁
身高:168cm
三圍:35F-24-36
第1回合:鬥胸器
既然兩位女郎胸前都相當吸睛,第一樣比併嘅當然係乳量啦!從Cup數上嚟睇,兩位女郎都不相伯仲,只係從數字上及渾圓度嚟睇嘅話,Chanida Aun確實比Cailey Lonnie稍勝一籌。
第2回合:鬥魅力
如果鍾情陽光魅力嘅話,一定會被Chanida Aun嘅陽光活力深深吸引。之但係論氣質,Cailey Lonnie憑住佢三國混血兒嘅魅力,展現出與別不同嘅獨特氣質,真係愈睇愈襟睇,可以話係耐人尋「魅」。
第3回合:鬥人氣
兩位女郎唔單止係性感模特兒,亦係一位網紅,從粉絲量進行比併絕不為過。Chanida Aun嘅Facebook有超過10萬粉絲,不過Cailey Lonnie嘅人氣仲勁,IG及Twitter分別有粉絲超過60萬及9萬,贏晒!
Report:Cailey更勝一籌
做性感模特兒最基本要求,必定要擁有一對迷人胸器,而兩位女郎不但Cup數一樣,三圍數字亦相若,同屬魔鬼身材級數,確係難分高下,但係Cailey Lonnie贏咗兩個回合,所以更勝一籌,成為「峰」頭人物!
撰文:魂